Държавен вестник, бр. 77, 2019 г., стр. 21

БРОЙ  77	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВО  
НА ВЪТРЕШНИТЕ РАБОТИ
Наредба за изменение и допълнение на На-
редба № 8121з-904 от 2015 г. за определяне на 
условията и реда за предоставяне на безплатна 
храна на служителите на Министерството на 
вътрешните работи за извършване на дей-
ности, свързани със специфичния характер 
на труда на служителите, и на ободряващи 
напитки на служителите, полагащи труд през 
нощта от 22,00 до 6,00 ч. (обн., ДВ, бр. 62 от 
2015 г.; изм. и доп., бр. 21 от 2018 г.)
§ 1. В чл. 2, т. 7 думите „Научния институт 
по метеорология и хидрология към БАН“ се 
заменят с „Националния институт по метео-
рология и хидрология“.
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър: 
Младен Маринов
7360
Наредба за изменение и допълнение на Наред-
ба № 8121з-1010 от 2015 г. за униформеното 
облекло и работното облекло за служебно 
ползване в Министерството на вътрешните 
работи (обн., ДВ, бр. 68 от 2015 г.; изм., бр. 2 
от 2017 г.; доп., бр. 34 от 2019 г.)
§ 1. В чл. 2 се създава ал. 4:
„(4) Държавните служители могат да 
изпълняват служебните си задължения и в 
униформено облекло за тестови цели.“
§ 2. Създава се чл. 3а:
„Чл. 3а. Видът на униформеното облекло 
за тестови цели е по чл. 3, ал. 1 и включва 
елементи, утвърдени със заповед на министъра 
на вътрешните работи.“ 
§ 3. В чл. 5 се създава т. 5:
„5. жълт – за яке специално зимно от 
униформеното облекло за тестови цели за 
държавните служители от отдели/сектори и 
други звена от по-нисък ранг „Пътна полиция“ 
при ГДНП и СДВР/ОДМВР.“
§ 4. В чл. 8 се правят следните изменения 
и допълнения:
1. В ал. 4 думите „чл. 181, ал. 2 ЗМВР“ се 
заменят с „чл. 181, ал. 5 във връзка с ал. 2 
ЗМВР“.
2. Създават се ал. 5 и 6:
„(5) Със заповед на министъра на вътрешни-
те работи се определят структурите по чл. 37 
ЗМВР, на които се предоставя униформено 
облекло за тестови цели.
(6) Униформеното облекло за тестови цели 
се предоставя на определените със заповед 
от ръководителите на структури по чл. 37 
ЗМВР служители, изпълняващи служебните 
си задължения в униформено облекло, полу-
чено срещу подпис в партидна книга, ведно 
с анкетна карта, осигурени от ДУССД.“
§ 5. Създава се чл. 27а:
„Чл. 27а. (1) Периодът от време, през който 
държавните служители от съответните струк-
тури по чл. 37 ЗМВР изпълняват служебните 
си задължения в униформено облекло за тес- 
тови цели, се оповестява публично от ДУССД 
съвместно с дирекция „Пресцентър и връзки 
с обществеността“ (ДПВО), като се публикува 
информация на интернет страницата на МВР.
(2) След изтичане на тестовия период по 
ал. 1 униформеното облекло за тестови цели 
се връща в структурното звено, на което се 
числи с попълнена анкетна карта. 
(3) Униформеното облекло за тестови цели с 
попълнена анкетна карта се връща на ДУССД, 
след което подлежи на бракуване.“
§ 6. В чл. 29 се правят следните изменения 
и допълнения:
1. В ал. 1 думите „дирекция „Пресцентър 
и връзки с обществеността“ се заменят с 
„ДПВО“.
2. Създават се ал. 5 и 6:
„(5) Дирекция „Управление на собственост-
та и социални дейности“ съвместно с ДПВО 
изготвя албум и текстово описание на видовете 
униформени облекла за тестови цели, които се 
публикуват на интернет страницата на МВР.
(6) Униформените облекла за тестови цели 
се предоставят от ДУССД и се носят от оп-
ределените държавни служители съобразно 
образците, посочени в албума по ал. 5.“
§ 7. В чл. 31, ал. 1 след думата „служите-
ли“ се поставя запетая и се добавя „както и 
смесване на отделните елементи от образците 
на униформено облекло, заложени в албумите 
по чл. 29, ал. 1 и 5“.
§ 8. В § 1 от допълнителните разпоредби 
се създава т. 5:
„5. „Униформено облекло за тестови цели“ 
е облекло, което се предоставя извън личното 
вещево доволствие на държавните служители 
в МВР, изпълняващи служебните си задъл-
жения в униформено облекло, за определен 
период от време, с цел тестване на неговата 
ергономичност, модел и функционалност.“
§ 9. В преходните и заключителните раз-
поредби се създава § 6а:
„§ 6а. Техническите спецификации за 
провеждане на обществени поръчки за ви-
довете униформени облекла за тестови цели 
се разработват и утвърждават от работна 
група, назначена със заповед на министъра 
на вътрешните работи, в която участват пред-
ставители от структурите по чл. 37 ЗМВР и 
представители на синдикалните организации 
в Министерството на вътрешните работи.“
§ 10. Наредбата влиза в сила от деня на 
обнародването є в „Държавен вестник“.
Министър: 
Младен Маринов
7359